Rundt 1750 begynte den unge Haydn å studere CPE Bachs sonater. Sonatene påvirket Haydns senere verk og disse fikk i sin tur vesentlig innflytelse på Mozart og Beethoven. Haydn ga tydelig uttrykk for CPE Bach-sonatenes betydning for hans egen utvikling og Haydn imiterte som ung åpenlyst CPE Bach. CPE Bachs klaververk med overraskende dynamikk, dristige harmonikk og andre frie elementer var en forløper for Beethoven.